SPRÁVA ZO ZAHRANIČNEJ PRACOVNEJ CESTY 50/2018

1.  Účastník ZPC:
Mgr. Katarína Šimková, CVTI SR, Sekcia podpory vedy, Odbor vonkajších vzťahov a medzinárodnej spolupráce, Národné kontaktné body pre H2020 (National Contact Points), Lamačská cesta 8/A, 81104 Bratislava. Ďalší účastníci: Ing. Nataša Hurtová, Mgr. Veronika Dugovičová, Mgr. Iveta Hermanovská, Mgr. Jakub Šimkovič

Národný kontaktný bod pre oblasti:
Európa v meniacom sa svete - Inkluzívne, inovačné a reflexívne spoločnosti
Veda so spoločnosťou a pre spoločnosť
Jazyky: Anglický, španielsky. 

2.  Zahraničná pracovná cesta:
Praha, Česko, vykonaná v dňoch 07.- 08.03.2018, účasť na podujatí s názvom „SPOLEČNÝ INFORMAČNÍ DEN FET OPEN, SEWP A SWAFS NA OBDOBÍ 2018 – 2020“ 

3.  Rámcový program pobytu:
07.03.2018 – odchod z Bratislavy do Prahy rýchlikom o 8:10 hod. (prekročenie slovensko-českej štátnej hranice o 9:00 hod., príchod do Prahy o 12:10 hod., presun na ubytovanie. Následne do TC AV ČR na stretnutie s analytikom na tému databáz H2020. 08.03.2018 účasť na spoločnom informačnom dni (ID) pre 3 oblasti programu Horizont 2020 a otvorená diskusia. Presun na železničnú stanicu, odchod rýchlikom do Bratislavy o 15:51 hod., prekročenie slovensko-českej štátnej hranice o 18:50, príchod do Bratislavy o 19:50hod.

4.  Stručný priebeh rokovaní, resp.  študijného pobytu:
07.03.2018 – popoludní
Po príchode na TC AV ČR (TC) prebehlo stretnutie s p. Frankom, ktorý je analytikom TC. Predstavil nám existujúce databázy pre Horizont 2020, s rôznymi skupinami prístupov, od ktorých závisia rôzne funkcionality a možnosti získavania rôznorodej kvality dát. Následne nasledovalo školenie k databázam EK, dashoboard s rozšíreným prístupom. Hlavným bodom programu bolo predstavenie funkcionalít a dát pre databázu eCorda/Access a Personal, možností získavania korelácií pre potreby práce NCP, prepojenia v kontingečných tabuľkách a ďalších možností práce s dátami. 
08.03.2017 sa v priestoroch TC konal spoločný informačný deň pre viaceré oblasti Horizontu 2020, viď. podľa nasledovného programu: 

09:00 – 09:30 Registrace 
09:30 – 10:10 FET Open – výzvy 2018, výhled do r. 2020, novinky - Petr Pracna, TC AV ČR 
10:10 – 10:50 SEWP - výzvy 2018, výhled do 2020, novinky - Anna Vosečková, TC AV ČR 
10:50 – 11:30 SwafS - výzvy 2018, výhled do r. 2020, novinky - Klára Černá, TC AV ČR 
11:30 – 11:55 Finanční specifika typů projektů - Marie Horniecká, TC AV ČR 
11:50 – 12:15 Šíření a využití výsledků, Open Access - Jiří Kotouček, TC AV ČR 
12:15 – 12:40 Proces hodnocení - Anna Vosečková, TC AV ČR
Diskusia

Cieľom účasti na tomto spoločnom ID bolo zoznámiť sa s tromi časťami programu H2020, do ktorých výziev sa môžu zapojiť aj slovenské subjekty z akejkoľvek oblasti výskumu (t.j. bez výrazného tematického obmedzenia) - FET Open, SEWP a SwafS. Nakoľko som novým NCP pre SwafS, môj záujem sa orientoval hlavne na túto oblasť. Získala som aj vizuálnou formou základné informácie o už otvorených aj pripravovaných výzvach na posledné 3 roky H2020, o špecifikách typov projektov, finančných otázkach a ďalších, ako je napr. Open Access, komunikácia a šírenie výsledkov či proces hodnotenia projektov. Druhým prínosom bolo osobné stretnutie s NCPs z partnerskej českej organizácie a nadviazanie osobných kontakt s nimi ako aj s účastníkmi podujatia (networking).

5.  Odporúčané závery:
Odporúčam naďalej sa zúčastňovať podujatí organizovaných TC za účelom získavania a výmeny informácií, prípadne spoluorganizovania podobných podujatí a rozširovania prehľadu.

6.   Prehľad prinesenej dokumentácie a miesto jej uloženia
Výstupy z informačného dňa sú verejne prístupné dokumenty publikované na webovej stránke TC.

7.   Osobitne vyhodnotený očakávaný prínos ZPC
Získané informácie, poznatky a kontakty využijem pri práci s odbornou verejnosťou v rámci národných informačných dní, špecializovaných workshopov a seminárov pre záujemcov o predkladanie návrhov projektov v rámci Horizontu 2020 a v rámci všetkých činností NCP H2020.

8.    Spôsob zverejnenia výsledkov ZPC, prenos získaných informácií
podľa charakteru a potreby 

Súhlasím so zverejnením správy na internete
Áno
Správu vypracoval: Katarína Šimková		                  		.................................
Dátum: 13.03.2018
								
Správu schválil:  prof. RNDr. Ján TURŇA, CSc., generálny riaditeľ  ......................................